**גמר גביע אירופה לאלופות 1992** התקיים באצטדיון ומבלי בלונדון, אנגליה ב-20 במאי 1992, ובו נקבע כי הזוכה בטורניר גביע אירופה לאלופות לעונת 1991/1992 היא ברצלונה הספרדית, שניצחה במשחק את סמפדוריה האיטלקית בתוצאה 1-0 לאחר הארכה. משחק הגמר נעל את המהדורה ה-37 של גביע אירופה לאלופות, והאחרונה בהיסטוריה לפני המעבר למתכונת ליגת האלופות. לראשונה בטורניר שולב בו שלב בתים, כששמונה העולות מהסיבוב השני של הטורניר חולקו לשני בתים, מהם העפילו המסיימות במקום הראשון למשחק הגמר.

ברצלונה זכתה בתואר בפעם הראשונה בתולדותיה, בהופעה השלישית בתולדותיה בגמר המפעל. היא הייתה הקבוצה הספרדית השנייה בהיסטוריה שזוכה בתואר, אחרי ריאל מדריד, והראשונה מזה 26 שנים. בנוסף, היא הייתה לזוכה ה-19 בתולדות הטורניר. עבור סמפדוריה הייתה זו הופעתה הראשונה, והיחידה עד כה, בגמר הטורניר. הופעתה של סמפדוריה בגמר החלה רצף של שבעה משחקי גמר רצופים בהם השתתפה קבוצה מאיטליה.

שתי הקבוצות העפילו לטורניר עקב זכייתן באליפות בארצן בעונת 1990/1991. ברצלונה זכתה באליפות ספרד בפער עשר נקודות מאתלטיקו מדריד, בעוד סמפדוריה זכתה באליפות איטליה בפער של חמש נקודות ממילאן. שתי הקבוצות, תחת אותם מאמנים (יוהאן קרויף בברצלונה, וויאדין בושקוב בסמפדוריה), נפגשו שלוש שנים קודם לכן בגמר גביע אירופה למחזיקות גביע 1989, אשר הסתיים בניצחונה של ברצלונה בתוצאה 2-0.

במשחק עצמו, החמישי בהיסטוריה במעמד זה שהתקיים באצטדיון ומבלי הישן, ניצחה ברצלונה את סמפדוריה בתוצאה 1-0 משער בבעיטה חופשית של רונאלד קומאן בדקה ה-112.

הדרך אל הגמר
------------

### ברצלונה

ברצלונה החלה את דרכה בטורניר בסיבוב הראשון, בו הוגרלה לשחק מול הנזה רוסטוק מגרמניה. לאחר שגברה על יריבתה 3-0 במשחק הראשון בבית, נוצחה ברצלונה 1-0 בגומלין, אך העפילה לשלב הבא בזכות פער שערים עדיף.

בסיבוב השני פגשה ברצלונה קבוצה נוספת מגרמניה, פ.צ. קייזרסלאוטרן. צמד של צ'יקי בגיריסטיין העניק לה ניצחון ביתי 2-0, ובגומלין הייתה קרובה ברצלונה להדחה מהטורניר, לאחר שקייזרסלאוטרן עלתה ליתרון 3-0 פחות מרבע שעה לסיום. בדקה ה-90 של המשחק כבש חוסה מריה באקרו את שער החוץ שהעניק לקבוצתו העפלה דרמטית לשלב הבתים בזכות חוק שערי חוץ.

בהגרלת שלב הבתים הוגרלה ברצלונה לבית ב', לצידן של ספרטה פראג, בנפיקה ליסבון ודינמו קייב. ברצלונה ניצחה שלושה מארבעת משחקיה הראשונים, אך נקלעה לשוויון נקודות עם ספרטה פראג ערב מחזור הסיום, לאחר שנוצחה על ידה 1-0. במחזור הנעילה הבטיחה ברצלונה את העפלתה לגמר לאחר שגברה 2-1 על בנפיקה, בעוד ספרטה פראג נוצחה בקייב וסיימה במקום השני. בסך הכול רשמה ברצלונה מאזן של ארבעה ניצחונות, תיקו והפסד, והעפילה לגמר השלישי בתולדותיה. חריסטו סטויצ'קוב הבולגרי כבש ארבעה שערים בשלב הבתים, והיה למלך שערי הקבוצה במפעל. הוא לא כבש באף אחד משלבי הטורניר האחרים.

### סמפדוריה

אלופת איטליה פתחה את הטורניר בסיבוב הראשון מול רוזנבורג הנורווגית, והעפילה באופן מרשים עם 7-1 בסיכום שני המשחקים, כולל ניצחון 5-0 במפגש הראשון באיטליה. 

בסיבוב השני פגשה סמפדוריה את בודפשט הונבד ההונגרית. במשחק הראשון הופתעה סמפדוריה ונוצחה 2-1 בבודפשט, אך בגומלין ניצחה 3-1 והעפילה בזכות פער שערים עדיף.

בהגרלת שלב הבתים הוגרלה סמפדוריה לבית א', לצידן של הכוכב האדום בלגרד, אנדרלכט ופנאתינאיקוס. על אף שהכוכב האדום אירחה את משחקיה בסופיה עקב מלחמות יוגוסלביה שהתחוללו באותה תקופה, היא היוותה יריב שקול לאורך שלב הבתים לסמפדוריה. האיטלקים ניצחו את הכוכב האדום בשני מפגשיהן בשלב הבתים, מה שסייע לה להעפיל. במחזור הנעילה השיגה סמפדוריה רק שוויון 1-1 מול פנאתינייקוס, והייתה על סף הדחה מהטורניר, אלא שהפסדה של הכוכב האדום לאנדרלכט הותיר את סמפדוריה ראשונה בבית. סמפדוריה השיגה בשלב זה שלושה ניצחונות, שתי תוצאות תיקו והפסד בודד, והעפילה לגמר לראשונה בתולדותיה.

| ספרדספרד ברצלונה | סיבוב | איטליהאיטליה סמפדוריה |
| --- | --- | --- |
| יריבה | סיכום | משחק ראשון | משחק שני | סיבוב ראשון | יריבה | סיכום | משחק ראשון | משחק שני |
| גרמניהגרמניה הנזה רוסטוק | 3 – 1 | 3 - 0 (בית) | 0 - 1 (חוץ) | נורווגיהנורווגיה רוזנבורג | 7 – 1 | 5 - 0 (בית) | 2 - 1 (חוץ) |
| גרמניהגרמניה פ.צ. קייזרסלאוטרן | 3 – 3 | 2 - 0 (בית) | 1 - 3 (חוץ) | סיבוב שני | הונגריההונגריה בודפשט הונבד | 4 – 3 | 1 - 2 (חוץ) | 3 - 1 (בית) |
| יריבה | תוצאה | שלב הבתים | יריבה | תוצאה |
| צ'כיהצ'כיה ספרטה פראג | 3 – 2 (בית) | מחזור ראשון | הרפובליקה הפדרלית הסוציאליסטית של יוגוסלביההרפובליקה הפדרלית הסוציאליסטית של יוגוסלביה הכוכב האדום בלגרד | 2 – 0 (בית) |
| פורטוגלפורטוגל בנפיקה ליסבון | 0 - 0 (חוץ) | מחזור שני | יווןיוון פנאתינאיקוס | 0 - 0 (חוץ) |
| ברית המועצותברית המועצות דינמו קייב | 2 - 0 (חוץ) | מחזור שלישי | בלגיהבלגיה אנדרלכט | 2 - 3 (חוץ) |
| ברית המועצותברית המועצות דינמו קייב | 3 - 0 (בית) | מחזור רביעי | בלגיהבלגיה אנדרלכט | 2 - 0 (בית) |
| צ'כיהצ'כיה ספרטה פראג | 0 - 1 (חוץ) | מחזור חמישי | הרפובליקה הפדרלית הסוציאליסטית של יוגוסלביההרפובליקה הפדרלית הסוציאליסטית של יוגוסלביה הכוכב האדום בלגרד | 3 - 1 (חוץ) |
| פורטוגלפורטוגל בנפיקה ליסבון | 2 - 1 (בית) | מחזור שישי | יווןיוון פנאתינאיקוס | 1 - 1 (בית) |
| **טבלת בית ב'**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ספרדספרד **ברצלונה** | 6 | 4 | 1 | 1 | 10 | 4 | 6+ | **9** |
| צ'כיהצ'כיה ספרטה פראג | 6 | 2 | 2 | 2 | 7 | 7 | 0 | **6** |
| פורטוגלפורטוגל בנפיקה ליסבון | 6 | 1 | 3 | 2 | 8 | 5 | 3+ | **5** |
| ברית המועצותברית המועצות דינמו קייב | 6 | 2 | 0 | 4 | 3 | 12 | 9− | **4** |

 | טבלאות שלב הבתים | **טבלת בית א'**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| איטליהאיטליה **סמפדוריה** | 6 | 3 | 2 | 1 | 10 | 5 | 5+ | **8** |
| הרפובליקה הפדרלית הסוציאליסטית של יוגוסלביההרפובליקה הפדרלית הסוציאליסטית של יוגוסלביה הכוכב האדום בלגרד | 6 | 3 | 0 | 3 | 9 | 10 | 1- | **6** |
| בלגיהבלגיה אנדרלכט | 6 | 2 | 2 | 2 | 8 | 9 | 1- | **6** |
| יווןיוון פנאתינאיקוס | 6 | 0 | 4 | 2 | 1 | 4 | 3− | **4** |

 |

סיכום המשחק
-----------

ברצלונה, בעונתו הרביעית של המאמן יוהאן קרויף, הגיעה למשחק הגמר כפייבוריטית לזכייה, לאחר שעונה קודם לכן שברה רצף של חמש אליפויות ספרד רצופות בהן זכתה ריאל מדריד. מנגד הגיעה סמפדוריה, עם מאמנה הסרבי וויאדין בושקוב, שהוביל את הקבוצה שנתיים קודם לכן לזכייה בגביע אירופה למחזיקות גביע ולאחת התקופות הטובות בהיסטוריית המועדון, ועשור קודם לכן אימן את ריאל מדריד והוביל אותה לאליפות ספרד.

ההזדמנות הממשית הראשונה במשחק הגיעה בדקה ה-22, כשאטיליו לומברדו בעט חזק מתוך הרחבה, ונהדף על ידי קפטן ברצלונה, אנדוני זוביזרטה. המחצית הראשונה כולה התאפיינה במשחק שקול וכמעט נטול מצבים מסוכנים. 

המחצית השנייה נפתחה בשליטה של ברצלונה, שהחלה להגביר את קצב המשחק. שלוש דקות בלבד מפתיחת המחצית, כדרר חוליו סלינאס ברחבה, והתמודד באופן מוצלח עם שלושה שחקני הגנה של סמפדוריה לפני שבעט מקרוב בחצי גובה, וסחט הדיפה מוצלחת מג'אנלוקה פליוקה. בדקה ה-61 התקרבה ברצלונה עוד יותר לשער היתרון, כשמיכאל לאודרופ מצא את חריסטו סטויצ'קוב בהתקפה מתפרצת והותיר אותו לפרוץ לבד מול השוער. סטויצ'קוב בעט כדור שטוח לפינה השמאלית שהכניע את פליוקה, אך נעצר בעמוד השער. בתום 90 דקות, הייתה התוצאה שוויון 0-0, והמשחק עבר להכרעה בהארכה.

בדקה ה-104 של המשחק, מסר חואן קרלוס רודריגס כדור רוחב מצד שמאל, אליו הגיע חוסה מריה באקרו שבעט בנגיעה, הכדור השטוח הלך אל מרכז השער אך נקלט על ידי פליוקה. שמונה דקות אחר כך זכתה ברצלונה בבעיטה חופשית, לאחר עבירה של ג'ובאני אינברניצי המחליף על אוסביו סקריסטן, כ-25 מטר משערה של סמפדוריה. רונאלד קומאן ההולנדי בעט כדור בעוצמה רבה לפינה בה עמד פליוקה, והשוער האיטלקי נכנע לבעיטה, 1-0 לברצלונה.

התוצאה, 1-0 לברצלונה, נשמרה עד לסיום. חוסה רמון אלשנקו, הקפטן הקבוע שנכנס כמחליף, היה זה שהניף את הגביע הראשון בתולדות המועדון.

|  |  |  |  |  |
| --- | --- | --- | --- | --- |
| 20 במאי 1992 | **ספרדספרד ברצלונה** | **1–0**‏**ה** | **איטליהאיטליה סמפדוריה** | אצטדיון ומבלי, לונדון, אנגליה**צופים:** 70,827**שיפוט:** גרמניהגרמניה ארון שמידהובר |
| רונאלד קומאן הובקע שער בדקה ה- 112' 112' | (סיקור) |  |

### הרכבי הקבוצות

|  |  |
| --- | --- |
| 





**ברצלונה**
 | 





**סמפדוריה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ברצלונה:** |
|  |  |
| שוער | **1** | ספרדספרד אנדוני זוביזרטה (קפטן) |
| בלם אחורי | **4** | הולנדהולנד רונאלד קומאן הובקע שער בדקה ה- 112' 112' |
| בלם | **3** | ספרדספרד אלברט פרר |
| בלם | **2** | ספרדספרד פרננדו מוניוס |
| קשר ימני | **11** | ספרדספרד אוסביו סקריסטן |
| קשר שמאלי | **5** | ספרדספרד חואן קרלוס רודריגס |
| קשר אחורי | **10** | ספרדספרד ז'וזפ גוארדיולה הוחלף בדקה ה-112 112' |
| קשר מרכזי | **6** | ספרדספרד חוסה מריה באקרו כרטיס צהוב בדקה ה-75 75' |
| קשר מרכזי | **9** | דנמרקדנמרק מיכאל לאודרופ |
| חלוץ מרכזי | **7** | ספרדספרד חוליו סלינאס הוחלף בדקה ה-65 65' |
| חלוץ מרכזי | **8** | בולגריהבולגריה חריסטו סטויצ'קוב |
| **מחליפים:** |
| שוער | **13** | ספרדספרד קרלס בוסקטס |
| מגן | **12** | ספרדספרד חוסה רמון אלשנקו נכנס כמחליף בדקה ה-112 112' |
| קשר | **15** | ספרדספרד מיגל אנחל נדאל |
| קשר | **16** | ספרדספרד יון אנדוני גויקוצ'אה נכנס כמחליף בדקה ה-65 65' |
| חלוץ | **14** | ספרדספרד צ'יקי בגיריסטיין |
| **מאמן:** |
| הולנדהולנד יוהאן קרויף |

 |  | 

|  |
| --- |
| **סמפדוריה:** |
|  |  |
| שוער | **1** | איטליהאיטליה ג'אנלוקה פליוקה |
| מגן ימני | **2** | איטליהאיטליה מורנו מאניני כרטיס צהוב בדקה ה-39 39' |
| בלם | **6** | איטליהאיטליה מרקו לאנה |
| בלם | **5** | איטליהאיטליה פייטרו ורכובוד כרטיס צהוב בדקה ה-66 66' |
| מגן שמאלי | **3** | הרפובליקה הפדרלית הסוציאליסטית של יוגוסלביההרפובליקה הפדרלית הסוציאליסטית של יוגוסלביה סרצ'קו קטאנץ |
| קשר ימני | **7** | איטליהאיטליה אטילו לומברדו |
| קשר מרכזי | **4** | איטליהאיטליה פאוסטו פארי |
| קשר מרכזי | **8** | ברזילברזיל טוניניו סרזו |
| קשר שמאלי | **11** | איטליהאיטליה איוואנו בונטי הוחלף בדקה ה-73 73' |
| חלוץ | **9** | איטליהאיטליה ג'אנלוקה ויאלי הוחלף בדקה ה-100 100' |
| חלוץ | **10** | איטליהאיטליה רוברטו מאנצ'יני (קפטן) כרטיס צהוב בדקה ה-118 118' |
| **מחליפים:** |
| שוער | **12** | איטליהאיטליה ג'וליו נוצ'יארי |
| מגן | **14** | איטליהאיטליה דריו בונטי |
| קשר | **16** | איטליהאיטליה ג'ובאני אינברניצי נכנס כמחליף בדקה ה-73 73' |
| קשר | **17** | איטליהאיטליה רנאטו בוסו נכנס כמחליף בדקה ה-100 100' |
| חלוץ | **15** | ברזילברזיל סילאס פריירה |
| **מאמן:** |
| הרפובליקה הפדרלית הסוציאליסטית של יוגוסלביההרפובליקה הפדרלית הסוציאליסטית של יוגוסלביה וויאדין בושקוב |

 |

|  |
| --- |
| **עוזרי שופט:**
גרמניהגרמניה יואכים רן (קוון)
גרמניהגרמניה אווה אנושאט (קוון)
**שופט רביעי:**
גרמניהגרמניה קארל-יוזף אסנמאכר |

קישורים חיצוניים
----------------

* סיקור המשחק באתר אופ"א (באנגלית)
* יניב בינו‏, הרוח של וומבלי: שחזור גמר גביע אירופה לאלופות 1992, הזכיה הראשונה של ברצלונה, באתר וואלה!‏, 26 במאי 2011

  


| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |